armvectores/hy_wikipedia_2023 huggingface dataset:
Սինուսների թեորեմ

Սինուսների թեորեմը պնդում է, որ եռանկյան կողմերը համեմատական են հանդիպակաց անկյունների սինուսներին՝

  
    
      
        
          
            a
            
              sin
              ⁡
              A
            
          
        
        
        =
        
        
          
            b
            
              sin
              ⁡
              B
            
          
        
        
        =
        
        
          
            c
            
              sin
              ⁡
              C
            
          
        
        ,
      
    
    {\displaystyle {\frac {a}{\sin A}}\,=\,{\frac {b}{\sin B}}\,=\,{\frac {c}{\sin C}},}
  Սինուսների թեորեմից հետևում է, որ եռանկյան մեծ անկյան դիմաց գտնվում է մեծ կողմ, մեծ կողմի դիմաց՝ մեծ անկյուն։


== Ապացույց ==

Ենթադրենք ունենք a, b, և c կողմեր ունեցող եռանկյուն, և այդ կողմերի հանդիպակաց անկյուններն են A-ն, B-ն, և C-ն։ C գագաթից տարված բարձրությունը եռանկյունը բաժանում է երկու ուղղանկյուն եռանկյունիների։ Նշանակենք բարձրությունը h-ով։
Այդ դեպքում.

  
    
      
        sin
        ⁡
        A
        =
        
          
            h
            b
          
        
        
           և 
        
        sin
        ⁡
        B
        =
        
          
            h
            a
          
        
        .
      
    
    {\displaystyle \sin A={\frac {h}{b}}{\text{ և }}\sin B={\frac {h}{a}}.}
  Հետևաբար,

  
    
      
        h
        =
        b
        sin
        ⁡
        A
        =
        a
        sin
        ⁡
        B
        
      
    
    {\displaystyle h=b\sin A=a\sin B\,}
  և

  
    
      
        
          
            a
            
              sin
              ⁡
              A
            
          
        
        =
        
          
            b
            
              sin
              ⁡
              B
            
          
        
      
    
    {\displaystyle {\frac {a}{\sin A}}={\frac {b}{\sin B}}}
  ։Նույն գործողությունները A գագաթից տարված բարձրության հետ անելիս՝ կստանանք

  
    
      
        
          
            b
            
              sin
              ⁡
              B
            
          
        
        =
        
          
            c
            
              sin
              ⁡
              C
            
          
        
      
    
    {\displaystyle {\frac {b}{\sin B}}={\frac {c}{\sin C}}}
  ։
Միկլուխո-Մակլայի անվան ազգագրության և մարդաբանության ինստիտուտ

Ռուսաստանի Գիտությունների Ակադեմիայի Ն.Ն. Միկլուխո-Մակլայի անվան ազգագրության և մարդաբանության ինստիտուտ, ՌԳԱ ԱՄԻ (ռուս.՝ Институт этнологии и антропологии им. Н. Н. Миклухо-Маклая РАН, ИЭА РАН), նախկինում՝ Միկուխո-Մակլայի անվան ԽՍՀՄ ԳԱ ազգագրության ինստիտուտ (ռուս.՝ Институт этнографии АН СССР им. Миклухо-Маклая), Ռուսաստանի գիտությունների ակադեմիայի հասարակական-մշակութային և ֆիզիկական մարդաբանության ոլորտի գիտահետազոտական ինստիտուտ։


== Պատմություն ==
Ինստիտուտի նախորդն է եղել 1714 թվականին Սանկտ Պետերբուրգում հիմնած Կունստկամերան։ 1836 թվականին նրանից առանձնացել են մարդաբանական և անատոմիական թանգարանները, որոնք 1878 թվականին միավորվել են Մարդաբանության և ազգագրության թանգարանի։ 1917 թվականին Գիտությունների ակադեմիային կից կազմակերպվել է Ռուսաստանի և հարակից երկրների բնակչության ցեղային կազմի հետազոտության կոմիսիա, իսկ 1930 թվականին դրա հիման վրա ձևավորվել է ԽՍՀՄ ժողովուրդների հետազոտության ինստիտուտ։ 1933 թվականին ստեղծվտլ է Մարդաբանության, հնագիտության և ազգագրության ինստիտուտը (ՄՀԱԻ), որի մեջ են մտել ԽՍՀՄ ժողովուրդների հետազոտության ինստիտուտը և Մարդաբանության և ազգագրության թանգարանը։ 1937 թվականին ԽՍՀՄ ԳԱ նյութական մշակույթի պատմության ինստիտուտի ստեղծման և առանձնացման պատճառով ՄՀԱԻ-ին վերակազմվել և վերանվանվել է ԽՍՀՄ ԳԱ ազգագրության ինստիտուտի (մինչև 1943 թվականը գտնվում էր Լենինգրադոմ, իսկ աշխատանքի կենտորնը տեղափոխվել է Մոսկվա Լենինգրադում Մարդաբանության և ազգագրության թանգարանի բաժանմունքի պահպանմամբ)։ ԽՍՀՄ փլուզումից հետո հաստատությունը վերանվանվել է Ռուսաստանի Գիտությունների Ակադեմիայի Ն.Ն. Միկլուխո-Մակլայի անվան ազգագրության և մարդաբանության ինստիտուտ։


== Ծանոթագրություններ ==
Գրեչիշնայա

Գրեչիշնայա, լեռ Վրաստանի Նինոծմինդայի մունիցիպալիտետում, Չլդրի լեռներում, Փարվանա լճից հարավ։ Այստեղից դեպի արևմուտք ձգվում են Սամսար լեռները։


== Ծանոթագրություններ ==
Մարյինո (գյուղ, Կոտելվայի շրջան)

Անվան այլ կիրառումների համար տե՛ս՝ ՄարյինոՄարյինո (ուկրաիներեն՝ Марїне), գյուղ Ուկրաինայի Պոլտավայի մարզի Կոտելվայի շրջանում։
ՈւՎՏԿՕԴ կոդ՝ 5322282507։ 2001 թվականի տվյալներով Մարյինո գյուղում բնակվել է 132 մարդ։


== Աշխարհագրական դիրք ==
Մարյինո գյուղը գտնվում է Մերլա գետի աջ ափին, գետի վերին հոսանքում՝ 2 կմ հեռավորության վրա, Կապրանսկոե գյուղն է (Կրասնոկուտսկի շրջան), հոսանքին ներքև՝ 3 կմ հեռավորության վրա՝ Մալայա Ռուբլյովկա գյուղը։ Մոտակայքով անցնում է T-1701 (T-1702) մայրուղին։


== Պատմություն ==
1816 թվականի Ռուսական կայսրության և մերձակա օտարերկրյա ունեցվածքի մանրամասն քարտեզի վրա գյուղը նշված է Պիսարևկա անունով։ Մինչև 1819 թվականը գյուղին հատկացվել է Ռուբլյովկայի Սուրբ Միքայել եկեղեցին, իսկ հետո ունեցել է իր սեփական Իվան Վոյնան, Վերափոխման և Սուրբ Նիկոլաս եկեղեցիները։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորովնիկի (գյուղ, Կարդիմովսկի շրջան)

Կորովնիկի (ռուս.՝ Коровники), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
«Հին Սարեպտա» պատմա-ազգագրական և ճարտարապետական արգելոց-թանգարան

«Հին Սարեպտա» պատմա-ազգագրական և ճարտարապետական արգելոց-թանգարան (ռուս.՝ Историко-этнографический и архитектурный музей-заповедник «Старая Сарепта»), Վոլգոգրադի խոշոր մշակութային, զբոսաշրջային, հետազոտական և մեթոդաբանական կենտրոն։ «Հին Սարեպտա» ցուցահանդեսային համալիրը զբաղեցում է 7,1 հեկտար տարածք, ընդգրկում է 27 շենք, որոնցից 23-ը XVIII-XIX դդ. դաշնային նշանակության հուշարձաններ, մշտական պատմական և ազգագրական ցուցադրություններ, արվեստագետների, լուսանկարիչների, դեկորատիվ և կիրառական արվեստի վարպետների փոփոխվող ցուցահանդեսներ։


== Ստեղծման պատմություն ==

Հին Սարեպտա արգելոց-թանգարանը հիմնադրվել է 1989 թվականին Սարեպտա գերնգուտերների կրոնական եղբայրության համայնքի պահպանված պատմական և ճարտարապետական համալիրի հիման վրա։ Սարեպտան Ռուսաստանի տարածքում գերնգուտերների եղբայրական միության առաջին և միակ գաղութն էր։ Սարեպտացիները զգալի ներդրում են ունեցել Ներքին Վոլգայի շրջանի տնտեսության և մշակույթի զարգացման գործում։ Նրանց թվում էին պատմաբաններ, հնագետներ, ազգագրագետներ, բուսաբաններ։


== Գերմանական փորձարարական գրադարան ==
Գտնվում է 1779 թվականին գերնգուտերների կողմից կառուցված հնագույն շենքի երկրորդ հարկում։ Ռուսաստանի հարավում գերմանական գրականության ամենամեծ հավաքածուն ներառող գրադարանն է։ Գրադարանի հավաքածուն ներառում է ավելի քան 15 հազար գիրք գերմաներեն, ռուսերեն և անգլերեն լեզուներով։ 1992 թվականին թանգարանում գրադարանի ստեղծման նախաձեռնողը եղել է Արնսբերգի (Գերմանիա) կառավարության շրջկոմի գրադարանային բաժնի ղեկավար Յոհան Տրաուբը։


== Մշակույթի կենտրոններ ==
Արգելոց-թանգարանում գործում են 4 մշակույթի կենտրոններ`ռուսերեն, կալմիկերեն, թաթարերեն և գերմաներեն։ Լանգերֆելդ եղբայրների անվան գերմանական մշակույթի կենտրոնը տարածաշրջանային գերմանական մշակութային ինքնավարության մաս է կազմում և գործում է Հին Սարեպտայի արգելոց-թանգարանում 1990 թվականից։ Թանգարանի ռուսական կենտրոնը ներառում է պատմական վերակառուցման ակումբը և «Ալատիր» դերային մոդելավորման ակումբը։


== Գծագիր ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Страница  Archived 2014-03-22 at the Wayback Machine. Музея-заповедника на сайте городской администрации
culture.volganet.ru Archived 2012-09-26 at the Wayback Machine. - Сарептской кирхе - 240
culture.volganet.ru(չաշխատող հղում) - Найден вход в подземелья Сарепты
Եվրասիական ոզնիներ

Եվրասիական ոզնիներ կամ անտառային ոզնիներ (լատ.՝ Erinaceus), ցեղ կաթնասունների դասի ոզնիների ընտանիքում։ Ամենասովորական ոզնիներն են, որոնք տարածված են՝ Եվրոպայում, Միջին և Կենտրոնական Ասիաներում, Սիբիրում, Չինաստանում և Կորեայում։ Սովորական ոզնին ընտելացել է Նոր Զելանդիայում։
Լատիներեն տեսակի անվանումը Erinaceus  գալիս է ericius բառից, ինչը թարգմանաբար նշանակում է «Փշոտ արգելք»։


== Տեսակներ ==
Ընդամենը չորս տեսակի են՝

Ամուրյան ոզնի-Erinaceus amurensis
Արևելաեվրոպական ոզնի-Erinaceus concolor
Սովորական ոզնի-Erinaceus europaeus
Հարավային ոզնի-Erinaceus roumanicus


== Նկարակագրություն ==
Նրանք փոքր ոզնիներ են, մարմնի երկարությունը 13-27 սմ է՝ սովորական ոզնու տեսքով։ Նրանց կողմերը  և մարմնի մեծ մասը ծածկված են ասեղներով։ Ասեղները աճում են բարակ,երկար, հազվագյուտ մազերեն։ Փորի կողմը ծածկված է երկար և կոպիտ մազերով,սովորաբար դարչնագույն է կամ մոխրագույն է:Մեջքի գույնը  տարբերվում է մուգ շագանակագույնից և սևից՝ գրեթե սպիտակ է։ Պոչը կարճ է ՝ 1-5 սմ։ Գլուխը բավականին մեծ է,կոշտ ձևավորված, մի փոքր ձգված դեմքով։ Ականջները փոքր են, լայն, կլորացված։
Եվրասիական ոզնիները նախընտրում են բնակություն հաստատել անտառներում, փշերի, թփերի մեջ։ Ապրում են նաև  անտառներում և տափաստաններում։ Խուսափում են ջրավազաններից և բարձրահասակ անտառներից։ Հաճախակի հանդիպում են նաև զարգացած լանդշաֆտներում։ Ակտիվանում են հիմնականում մթնշաղին և գիշերը։ Ձմռանը սովորական ոզնին չոր խոտի կույտից հողային բույն է պատրաստում և բնում ձմեռում է մինչև գարուն։


== Սնուցում ==
Եվրասիական ոզնիները տարածված են, բայց նախընտրում են կենդանական սնունդ ուտում են մկների նման կրծողների, մողեսների, գորտերի,տարբեր միջատների և թրթուրների։ Ոզնիները ապրում են ինչպես ընտանի կենդանիները, չեն կերակրվում կաթնամթերքներով, քանի որ նրանք անհանդուրժող են լակտոզաի նկատմամբ։ Շների կամ կատվի սնունդը նրանց համար նույնպես հարմար չէ, քանի որ այն շատ  է պարունակում ճարպեր և քիչ են պարունակում սպիտակուցներ։


== Բուծում ==
Լեռնաշղթայի հյուսիսային մասում զուգավորում տեղի է ունենում գարնանը (ձմեռելուց հետո), տաք կլիմայում այն չի սահմանափակվում որոշակի սեզոնով։ Տարեկան ունենում են 3-8 հատ ձագեր։ Նորածիններն արդեն հստակ տեսանելի ասեղներ ունեն։ Անտառային ոզնիների շրջանում սեռական հասունությունը տեղի է ունենում 2 տարեկան հասակում։ Կյանքի տևողությունը մոտ 6 տարի է։


== Ծանոթագրություններ ==
Վելիկայա Ռուբլևկա

Վելիկայա Ռուբլևկա (ուկրաիներեն՝ Велика Рублівка), գյուղ Ուկրաինայի Պոլտավայի մարզի Կոտելվայի շրջանում։
2001 թվականի տվյալներով Վելիկայա Ռուբլևկա գյուղում բնակվում էր 1 485 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Սատիվե

Փոքր Սատիվե (վրաց.՝ პატარა სატივე), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 750 մետր բարձրության վրա։ Շրջկենտրոն Խաշուրից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 68 մարդ։


== Ծանոթագրություններ ==
Տխուր վալս (Միրզոյան)

Տխուր վալս, երաժշտական պիես «Ալբոմ թոռնիկիս» դաշնամուրային ստեղծագործությունների շարքից, որի հեղինակը հայ կոմպոզիտոր Էդվարդ Միրզոյանն է։ Պիեսը գրվել է ֆրանսիացի հրատարակիչ Ալֆոնս Լեդյուկի պատվերով 1984 թվականին, իսկ առաջին անգամ հնչել է 1984 թվականին՝ Մոսկվայում։


== Կառուցվածք ==
«Տխուր վալս» պիեսը գրված է պարզ եռամաս ձևով, որում առավել, քան նախորդ պիեսներում, շեշտվում են լադային հարմոնիաների փոխընդմիջվող անցկացումները։ Պիեսի թեման գրավիչ է, գեղեցիկ, քնքուշ ու թախծոտ։ Պիեսում լադային հնչյունաշարի շարժման վրա տոները միանում են լադային կապերով։ «Տխուր վալսում» հիմնականում օգտագործված է սեկունդային ելևէջների սկզբունքը, որն էլ ստեղծում է երաժշտության նուրբ, տխուր տրամադրությունը։
Պիեսի հնչողությունը մեղմ է` p – pp – mf - pp։


== Ծանոթագրություններ ==


== Արտաքին հղումներ ==
SAD WALTZ AND THE DANCER WHO COULDN'T DANCE | 2015 Archived 2020-09-22 at the Wayback Machine.
Չժանգոտող պողպատ

Չժանգոտող պողպատ է համարվում ըստ զանգվածի նվազագույնը 10.5% քրոմի պարունակություն ունեցեղ պողպատը։
Ածխածնային պողպատից չժանգոտող պողպատը տարբերվում է նրանով, որ պարունակում է քրոմ։ Օդի հետ շփվելու ժամանակ սովորական պողպատի մակերևույթին առաջանում է երկաթի օքսիդի կեղև, որն աստիճանաբար վերածվում է ժանգի և քայքայում է այն։ Չժանգոտող պողպատում պարունակող քրոմը նրա մակերևույթին ստեղծում է դրսի ազդեցությունից պաշտպանող քրոմի օքսիդի բարակ թաղանթ։


== Կիրառությունը ==

Ճարտարապետության մեջ կիրառվում է պրակտիկ և էսթետիկ նկատառումներով։ Որպես այդպիսի կիրառության հայտնի օրինակ կարող է ծառայել Քրայսլեր բիլդինգ երկնաքերի տանիքը (նկարում)։ Ամբողջապես չժանգոտող պողպատե թերթերով է պատված Բիլբաոյում կառուցված Գուգենհայմի թանգարանի շենքը։
Չժանգոտող պողպատից պատրաստված հայտնի քանդակներից են Ֆինլանդիայի մայրաքաղաք Հելսինկիում գտնվող Սիբելիուսի հուշարձանը, Բրյուսելում գտնվող Ատոմիումը։
Կիրառվում է մեքենաները, օդանավերը, գնացքները պատող ծածկույթներ ստանալու համար։
Ոսկերչության մեջ կիրառություն ունի չժանգոտող պողպատից և 12% նիկելից ստացվող Վալադիում համաձուլվածքը։


== Ծանոթագրություններ ==
Ալեքսանդր Գրինս

Ալեքսանդր Գրինս (լատիշ․՝ Aleksandrs Grīns, իսկական անունը` Е́каб (լատիշ․՝ Jēkabs), օգոստոսի 15, 1895(1895-08-15), Բիրժու, Լատվիա - դեկտեմբերի 25, 1941(1941-12-25), Աստրախան, ՌԽՖՍՀ, ԽՍՀՄ), լատվիացի գրող և ռազմական գործիչ, Առաջին համաշխարհային պատերազմի մարտական գործողությունների մասնակից։ Համագործակցել է «Այսօր» թերթի հետ։


== Կենսագրություն ==
Ալեքսանդր Գրինսը ծնվել է Բիրժսկի վոլոստում (Եկատերինբուրգի մարզի Կալնսկի վոլոստ)։ Ցեսիսի դպրոցն ավարտելուց հետո կամավոր մտել է ռուսական կայսերական բանակ։ Մասնակցել է Առաջին համաշխարհային պատերազմի մարտերին։ Ավարտել է Մոսկովյան ռազմական ուսումնարաններից մեկը, ստացել պրապորշչիկի կոչում (1915), ուսումնարանն ավարտելուց հետո գործուղվել է ռազմաճակատ։ Հետագայում փոխադրվել է նոր ձևավորված լատիշական հրաձիգների գումարտակ։ 1917 թվականի հուլիսին ծանր վիրավորվում է և Արևմտյան ռազմաճակատի լուծարումից հետո տարհանվում է Պետրոգրադ։
Լատվիա է վերադառնում Բրեստի հաշտության համաձայնագրի կնքումից հետո։ 1919 թվականի գարնանը Գրինսը հավաքագրվում է Լատվիական ԽՍՀ բանակ, սակայն դրա նահանջի ժամանակ անցնում է Լատվական հանրապետության զորքերի կողմը։ 1920 թվականին Ալեքսանդր Գրինսը ստանում է լատվիական բանակի կապիտանի աստիճան, 1920-1924 թվականներին եղել է ռազմական լրագրող, լատվիական բանակի Latvijas kareivis ամսագրի գլխավոր խմբագրի տեղակալը։
1924 թվականին Ալեքսանդր Գրինսը զորացրվում է և սկսում պրոֆեսիոնալ գրողի կարիերան։ 1932-1934 թվականներին նա հրատարակել է Առաջին Համաշխարհային պատերազմի մասին «Հոգիները ձյունամրրիկում» վեպի երկհատորյակը (լատիշ. Dvēseļu putenis)։ 1939 թվականին Ալեքսանդր Գրինը վերադառնում է զինվորական ծառայության և մասնակցում Լատվիայի սահմանների պաշտպանությանը։ Խորհրդային Միության կողմից Լատվիայի բռնակցումից հետո 1941 թվականի հունիսին Ալեքսանդր Գրինը կալանավորվում է ԽՍՀՄ Ներքին գործերի ժողովրդական կոմիսարիատի աշխատակիցների կողմից և փոխադրվում է Աստրախան, որտեղ էլ գնդակահարվում է։


== Հիշատակ ==
Ալեքսանդր Գրինի անվամբ է կոչվել Ռիգայի փողոցներից մեկը։


== Հրատարակություններ ==
Nameja gredzens (Նամեյայի օղակը, 1931)
Dvēseļu putenis (Սառցե հոգիները, մաս I, 1933)
Debesu ugunis (Երկնային կրակներ, անավարտ, 1934)
Dvēseļu putenis (մաս II, 1934)
Tobago (Տոբագո, 1934)
Трилогия Saderinātie (Նշանվածները)
Մաս I։ Pelēkais jātnieks (Գունատ նժույգի հեծյալը, 1938)
Մաս II։ Sarkanais jātnieks (Կարմիր նժույգի հեծյալ, 1938)
Մաս II։ Melnais jātnieks (Սև նժույգի հեծյալ, 1940)
Trīs vanagi (Երեք բազե, 1938)
Zemes atjaunotāji (Երկիրը վերականգնողները)
Մաս I։ Meža bērni (Անտառի զավակները, 1939)
Մաս II։ Atdzimusī cilts (Վերակենդանացած ցեղ, 1939)
Pārnākšana (Վերադարձ, 1941)


== Գրականություն ==
Roszkowski W., Кофман J. (ed.), Биографический словарь Центральной и Восточной Европы ХХ века, Варшава 2005. ISBN 83-7399-084-4


== Ծանոթագրություններ ==
Վինի Թուխի դաոն

Վինի Թուխի դաոն (անգլ.՝ The Tao of Pooh), ամերիկացի գրող Բենջամեն Հոֆի գիրքը, որ գրվել է 1982 թվականին։ «Դաո» ասելով նկատի է առնվել անձի ինքնակատարելագործումը, նրա հոգևոր ու բարոյական զարգացումը։ Գիրքը 49 շաբաթ եղել է լավագույններից մեկը Նյու Յորքում։


== Բովանդակություն ==
Վինի Թուխը քայլում է անտառում, իսկ նրա հետևից գնում է Բենջամեն Հոֆն ու մեկնաբանում արջուկի գործողությունները դաոսականության փիլիսոփայության տեսանկյունից, որին, ինչպես պարզվում է, Վինի Թուխը շատ մոտ է։ Արջը, որի գլուխը լցված է թեփով, և որը հորինում է ծիծաղելի երգեր ու թափառում անտառում, լավագույն օրինակ է այն անձի, որը գնում է դաոյի ուղով։
Գիրքն սկսվում է արևելյան երեք մեծագույն մտածողների՝ Կոնֆուցիոսի, Բուդդայի ու Լաո Ցզիի պատկերմամբ։ Կոնֆուցիոսը քացախը համարում է թթու, Բուդդան՝ դառը, իսկ Լաո Ցզին նրա մեջ գտնում է բավարարվածություն։ Հոֆը ներկայացնում է Վինի Թուխին և նրա հետ կապված մյուս կերպարներին Ալան Ալեքսանդր Միլնի պատմվածքներից, ինչպես նրանք փոխազդում են միմյանց միջև։ Հոֆն օգտագործում է Միլնի բազմաթիվ խորհրդանիշներ, որպես ներկայացնի այն գաղափարները, որոնք տարբերվում են դաոսականից կամ ընդգծի սկզբունքները։ Ի տարբերություն Վինի Թուխի, մի շարք կերպարներ, ինչպիսիք են Բուն ու Ճագարը, խիստ բարդացնում են խնդիրները, իսկ Իա-Իան հոռետեսորեն գանգատվում է։


== Ժողովրդականություն ==
Գիրքն ընդգրկվել է New York Times-ի կողմից կազմված բեսթսելլերների ցանկում (см New York Times bestseller list) և մնացել ցանկում մի քանի ամիս։ Գրքի տպաքանակը գերազանցել է մեկ միլիոն օրինակը։
Մի քանի քոլեջներում գիրքն ընդգրկվել է պարտադիր ընթերցանության ցանկերում։


== Տես նաև ==
Դաոսականություն
Ալան Ալեքսանդր Միլն


== Ծանոթագրություններ ==


== Արտաքին հղումներ ==
The Vinegar Tasters painting described in first chapter of Tao of Pooh
Ալլա Թումանյան

Ալլա Միքայելի Թումանյան (իրական անունը՝ Ալտոլինա, մարտի 17, 1950(1950-03-17), Երևան, Հայկական ԽՍՀ, ԽՍՀՄ), թատրոնի և կինոյի հայ դերասանուհի։


== Կենսագրություն ==
Ալլա Թումանյանը ծնվել է 1950 թվականի մարտի 17-ին Երևանում։ Սովորել է Երևանի գեղարվեստա-թատերական ինստիտուտի դերասանական ֆակուլտետում, որն ավարտել է 1971 թվականին։ 1971-1990 թվականներին եղել է Երևանի Սունդուկյանի անվան ազգային ակադեմիական թատրոնի, 1990-1991 թվականներին՝ «Մետրո» թատրոնի դերասանուհի։
Ներկայումս բնակվում է Լոս Անջելեսում


== Դերերը կինոյում ==
1972 - «Տղամարդիկ» - Կարինե
1973 - «Ժայռը» - Թերեզա
1973 - «Քաոս» - Շուշանիկ
1972 - «Հնձան» - Սանամ
1973 - «Պետք է սիրել» - Ջեմալ
1975 - «Սպիտակ ափեր (Ջուրը մեր հանապազօրյա)» - Գոհար
1978 - «Հուսո աստղ» - Գոհար
1982 - «Երջանկության մեխանիկան» - Սոնա
1983 - «Կիսակայարան»- Անահիտ
1985 - «Խնձորի այգին» - Նունուֆար
1986 - «Օտար խաղեր» - Նելլի Գուրգենովնա
1986 - «Օդապարուկի օրը» - Անետ
1987 - «Խաչմերուկի դեղատունը» - Աննա
1988 - «Շնչառություն» - Անահիտ
1988 - «Ադամամութ (Եվ կրկնվելու է ամեն ինչ)» - Սիրարփի
1992 - «Որտե՞ղ էիր, մարդ աստծո»
2002 - «Ալիսիա» - քույր Մարի
2012 - «Անմեղ մեղավորները» - Բելլա
2014 - «Հարսնացուն Վեգասից» - մայր
2015 - «Մանդարին» - Աշխեն


== Հեռուստասերիալներ ==
«Կյանքի գինը», 2008
«Էմիգրանտներ», 2009
«Լոս», 2010
«Մեղավորները», 2011
«Ամերիկյան պատմություն», 2012
«Մաեստրո, 2012
«Կտակով թագուհին», 2014
«Վտանգավոր խաղեր», 2015


== Ծանոթագրություններ ==


== Արտաքին հղումներ ==
Միացյալ Նահանգներում եթե որևէ բանի կարոտում էի, ապա դա տեսախցիկն էր
ԲԱՆԱՁԵՎ. Ալլա Թումանյան մաս 1-ին
ԲԱՆԱՁԵՎ. Ալլա Թումանյան մաս 2-րդ
Կնյաժինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԿնյաժինոԿնյաժինո (ռուս.՝ Княжино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Խաչատրյան (ճարտարապետ)

Անվան այլ կիրառումների համար տե՛ս՝ Լևոն Խաչատրյան (այլ կիրառումներ)
Վիքիպեդիայում կան հոդվածներ  Խաչատրյան ազգանունով այլ մարդկանց մասին:Լևոն Կամսարի Խաչատրյան (մայիսի 2, 1939(1939-05-02), Երևան, Հայկական ԽՍՀ, ԽՍՀՄ), հայ ճարտարապետ։


== Կենսագրություն ==
1962 թվականին ավարտել է Երևանի պոլիտեխնիկական ինստիտուտը։ 1962 թվականից աշխատել է Հայպետնախագիծ ինստիտուտում, 1980-1990 թվականներին՝ տիպային նախագծման արվեստանոցի ղեկավար, 1993-2000 թվականներին՝ տնօրեն։ 2000 թվականից բնակվում է Կիևում։


== Ստեղծագործական ուղի ==
Խաչատրյանի համահեղինակությամբ Երևանում իրականացվել են բնակելի տներ, Վանաձորում՝ Շահումյանի անվան և Երևանյան հրապարակների կառուցապատումը (1960-1980-ական թվականներ), պատկերասրահ (1970), Ջերմուկում՝ Կույրերի միավորման առողջարանը (1970), Ստեփանավանում (1977) և Սևանի ափին (1985)՝ զբոսաշրջիկների հանգրվաններ, Ծաղկաձորում՝ ԽՍՀՄ սպորտկոմիտեի գլխավոր օլիմպիական մարզահանգրվանի համալիրը (1961-1965 և վերականգնում-վերակառուցումը՝ 1983-1988 թվականներ, երկուսն էլ՝ հեղինակային խմբերի հետ), Սլավուտիչում՝ քաղաքաշինական համալիր (Ուկրաինա, 1986)։


== Մրցանակներ ==
1997 թվականին արժանացել է Ուկրաինայի պետական մրցանակի։


== Ծանոթագրություններ ==
Խորխե Բլանկո

Խորխե Բլանկո (իսպ.՝ Jorge Blanco Güereña (դեկտեմբերի 19, 1991(1991-12-19), Գվադալախարա, Մեքսիկայի Միացյալ Նահանգներ), մեքսիկացի, երգիչ, դերասան, պարող։ Ավելի հայտնի է Լեոնի դերով «Վիոլետտա (հեռուստասերիալ)» սերիալում։


== Կարիերա ==


=== 2007-2009: High School Musical: La Selección y El Desafío ===
2007 թվականի կեսերին Channel Latinoamérica և TV Azteca արտադրությամբ High School Musical: La Selección ծրագրին մասնակցումից հետո մեծ համբավ ձեռք բերեց։ Մի քանի ամսվա ընթացքում հանդիսատեսները քվեարկում էին ծրագրի մասնակիցների օգտին, որպեսզի ընտրեն High School Musical: El Desafío ֆիլմի աստղին։
2008 թվականի սկզբին Արգենտինա երկրի Բուենոս Այրես քաղաքի կամպուսում նա նկարահանվեց High School Musical: The Challenge ֆիլմում։ Խորխեն խաղաց Խորխեի դերը, որը հանդիսանում էր Քրիստափոր Ռոդրիգեսի ընկերը (Cristobal Orellana)։ Ֆիլմը ներկայացվել է 2008 թվականի սեպտեմբերի 5-ին մեքսիկական թատրոնում։ Պրեմիերան կայացել է 2008 թվականի օգոստոսի 24-ին Մեքսիկայի «National Auditorium»-ում։


=== 2010-2011: Highway y Cuando toca la campana ===
2010 թվականին նա խաղաց Վալերիայի մանկության ընկեր՝ Դիեգոի դերը (Վալերիա Բարոնի)։
2011 թվականին Cuando toca la campana-ի առաջին եթերաշրջանում նա խաղաց գլխավոր դերերից մեկը, իսկ երկրորդ եթերաշրջանի չորս սերիաներում եղել է հատուկ հյուր։ 
2011 թվականի մարտին նա գնաց ԱՄՆ՝ մասնակցելու Disney: Disney Channel Games Օլիմպիական խաղերին, որտեղ թիմերը մրցում էին բարեգործական նպատակներով։ Խորխեն մրցում էր դեղին թիմի կողմից՝ ի օգնություն ՅՈՒՆԻՍԵՖ ֆոնդին։ Նա ներկայացնում էր Մեքսիկան։ Նա երևաց «Մենք կարող ենք փոխել աշխարհը» երգի տեսահոլովակում, որը կատարում է Բրիջեթ Մենդերը։


=== 2012-: Violetta ===
2011 թվականի սեպտեմբերին նա սկսեց նկարահանվել Disney-ի, Վիոլետտա սերիալում։ Այնտեղ նա խաղում է Լեոնի՝ Վիոլետտայի սիրելիի («Նրա կյանքի միակ սերը») դերը։ Սերիալի ցուցադրումը սկսեց Լատինական Ամերիկայում, 2012 թվականի մայիսի 14-ին` Disney Channel ալիքում։ Ռուսաստանում սերիալի ցուցադրումը սկսեց 2012 թվականի աշնանը։
Երբ Խորխե Բլանկոն այդ երիտասարդական դրամայի դերասանների հետ Մեխիկոյում էր, նա պատմեց այդ ծրագրի նկարահանման իր փորձի մասին,  որը խոստանում էր զվարճացնել հանդիսատեսներին երաժշտությամբ, ռոմանտիկայով և հումորով։


== Ֆիլմագրություն ==
High School Musical: La Selección, 2007 թվական
High School Musical: The Challenge, 2008 թվական
Highway: Rodando la Aventura, 2010 թվական
Cuando toca la campana, 2011 թվական
«Violetta» - «Виолетта», 2011-2015
«Tini: la nuova vita di Violetta» - Тини: Новая жизнь Виолетты, 2016 թվական


== Սկավառակագրություն ==
Դուետ․
Ալբոմ - «TINI նոր կյանք»
2017 թվականին հրատարակեց 4 նոր երգ` «Risky Business», «Summer Soul», «Una Noche», «Gone Is The Night»
2019 թվականին լույս է տեսել EP "Conmigo",  որի մեջ մտան․

Si Te Tuviera
Escondida
Opciones
Te La Dedico
Conmigo
Beautiful Mistake


== Ծանոթագրություններ ==
Պլոդովոե (այլ կիրառումներ)

Պլոդովոե, կարող է վերաբերել՝

Պլոդովոե - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Պլոդովոե - գյուղ, Ուկրաինայի Ղրիմի Ինքնավար Հանրապետության Նիժնեգորսկի շրջանում
Դուրսունբեյ

Դուրսունբեյ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սեգյուրա

Սեգյուրա (ֆր.՝ Ségura), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09284։


== Բնակչություն ==
Համայնքի բնակչությունը 2008 թվականին կազմում էր 165 մարդ։


== Տնտեսություն ==
2007 թվականի տվյալներով 108 աշխատունակ տարիքի մարդկանցից (15-64 տարեկան) 83-ը տնտեսապես ակտիվ էին, 25-ը անգործունակ (ակտիվության ցուցանիշը 76,9 %, 1999 թվականին եղել է՝ 73,0 %)։ 83 աշխատունակ բնակիչներից 76-ը աշխատում էին (41 տղամարդ և 35 կին), անաշխատանք էին 7-ը (3 տղամարդ և 4 կին)։ 25 անգործունակ մարդկանցից 8-ը աշակերտներ կամ ուսանողներ են, 5-ը թոշակառու, 12-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեգյուրա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-7 
«Սեգյուրա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Ժամանակի որսորդը

Ժամանակի որսորդը (չինարեն՝ 盗墓笔记), ռեժիսոր Դանիել Լիի 2016 թվականին նկարահանած չինական ֆանտաստիկ արկածային մարտաֆիլմը, որտեղ նկարահանվել են Ջինգ Բորանը և Լու Հանը։ Այն հիմնված է առցանցային «Daomu Biji» վեպի հիման վրա, որի հեղինակն է Սյու Լեյը։ Ֆիլմի պրեմերիան Չինաստանում կայացել է Le Vision Pictures-ի կողմից 2016 թվականի օգոստոսի 5-ին։
«Ժամանակի որսորդը» ֆիլմի աստղերն են՝ Ջինգ Բորանը, Լու Հանը, Բոլիվուդի դերասանուհի Մալիկա Շերավաթը, Մա Սիչունը, Վանգ Ջինգ Չունը, Ժանգ Բոյուն և Հոնկոնգում գլխավորում է ֆիլմի ռեժիսոր Դանիել Լին։
Բացի այն, որ գլխավոր դերերում նկարահանվել են Ջինգ Բորանը և Լուհանը, ֆիլմը առանձնանում է հատուկ հյուրով՝ Մալիկա Շերավաթը, ով ֆիլմում մարմնավորում է կախարդուհու։The 50 միլիոն արտադրանքը հիմնված է Սյու Լեյի չինական «Daomu Biji» վեպի շարքի բեսթսելլերի վրա, որը նաև տեղայնացվել է Չինաստանում չինական սերիալի տեսքով։


== Սյուժե ==
«Ինը ընտանիքները» դամբարանների կողոպտիչների գաղտնի ընկերություն է, ովքեր զբաղվում են սև հնագիտությամբ դարեր շարունակ։ Երեք ընտանիքները՝ ազնվականներ են և կոլեկցիոներներ։ Մյուս երեք ընտանիքները՝ վաճառականներ են և միջնորդներ, իսկ վերջին երեքը՝ բրիչների և բահերի վարպետներ, որոնք ունակ են ներթափանցել յուրաքանչյուր գաղտնարան։
Ու Սեն առևտրական գերդաստանի երիտասարդ ժառանգն է, փոքր տարիքից նա հիացել է հին արտիֆակտներով։ Տղան երազում էր արկածների մասին, բայց նրան դաստիարակած հորեղբայր Սանշենը նրան արգելել է մասնակցել արկածային ճամփորդություններին, ամբողջությամբ նրա հսկողության տակ թողնելով ընտանեկան խանութը։ Մի անգամ Ու Սեյի մոտ հայտնվում է Երկաթե Դիմակի հին վարպետի դամբարանի բանալին։ Նրա վերջին նշումներից հերոսը իմանում է Գոբի անապատում գտնվող Թամուտո հեքիաթական աշխարհից առասպելական Օձերի Թագուհու հին քաղաքի գտնվելու վայրը։ Եթե հավատանք լեգենդներին, թագուհին հասկացել է հավերժական կյանքի գաղտնիքը։ Հավատարիմ լինելով, նա խոստանում է վերադառնալ 3000 տարի անց, վրեժխնդիր լինել մարդկությանը և գրավել աշխարհը։ Եվ, թվում է, այն իրականություն կդառնա հաջորդ շաբաթ։


== Դերերում ==
Ջինգ Բորան - Քյլին / Հիաոգ (张起灵)
Լու Հան - Ու Սե (吴邪)
Մա Սիչուն - Ա Նինգ (阿宁）
Վանգ Ջինգ Չուն - Վու Սան Շենգ (吴三省）
Մալիկա Շերավաթ - Օձերի թագուհի


== Շահույթ ==
Ֆիլմը վաստակել է 5,8 միլիոն $ հինգշաբթի օրը նախնական դիտումների ընթացքում, 24,1 $ պրիմերիայի օրը և 70,8 միլիոն $ առաջին հանգստյան օրերի ընթացքում ( ընդհանուր 64600000 $ բացառությամբ նախնական դիտումներից) առաջնաելույթ կատարելով առաջին տեղում չինական վարձույթում։ Այն ունեցել է ամենաշատ ցուցադրումները երկրի կինոթատրոննում գրանցելով ավելի քան 85,000 ցուցադրությունն մեկ օրում և մոտ $ 1,000 էկրան մեկ էկրանի միջին հաշվով, մեկ օրում։ 


== Ծանոթագրություններ ==


== Արտաքին հղումներ ==
Ժամանակի որսորդը
«Ժամանակի որսորդը»(անգլ.) ֆիլմը Internet Movie Database կայքում
Վամպիր (օպերա)

Անվան այլ կիրառումների համար տե՛ս՝ Վամպիր (այլ կիրառումներ)Վամպիր (գերմ.՝ Der Vampyr), վաղ ռոմանտիզմի շրջանի գերմանացի երգահան Հենրիխ Մարշների ռոմանտիկական օպերա երկու գործողությամբ։ Լիբրետտոն Վիլհելմ Ավգուստ Վոլբրյուկիի՝ ըստ Ջոն Պոլիդորիի համանուն պատմվածքի։
«Վամպիրի» առաջնախաղը տեղի է ունեցել Լայպցիգի «Հին թատրոնում» 1828 թվականի մարտի 29-ին, որտեղ այն մեծ հաջողություն է ունենում։ Ներկայացմանը եղել է նաև Ռիխարդ Վագները, ում համար «Վամպիրը» եղավ մոդել՝ հետագայում ստեղծելու «Թռչող հոլանդացի» օպերան։


== Ծանոթագրություններ ==


== Արտաքին հղումներ ==
«Վամպիր» օպերայի լիբրետոյի անգլերեն առաջին թարգմանություն
Չորս գործողությամբ տարբերակի լիբրետտո
Լիբրետոն անգլերենով
Ալաբամա (այլ կիրառումներ)

Ալաբամա կարող է վերաբերել՝

Ալաբամա (նահանգ) - նահանգ ԱՄՆ-ի հարավում։
Ալաբամա (գետ) - գետ ԱՄՆ-ի հարավ-արևելքում։
Անկախության պատերազմ Հյուսիսային Ամերիկայում

Ամերիկյան հեղափոխական պատերազմ (1775-1783), հայտնի է նաև Անկախության պատերազմ Հյուսիսային Ամերիկայում կամ Ամերիկայի անկախության պատերազմ, եղել է գլոբալ պատերազմ, որն սկսվել է Մեծ Բրիտանիայի և նրա Տասներեք գաղութների միջև, որոնք հռչակել էին Ամերիկայի Միացյալ Նահանգների անկախությունը։
1765 թվականից հետո Մեծ Բրիտանիայի և նրա գաղութների միջև քաղաքական և փիլիսոփայական տարբերությունները բերեցին հարաբերությունների սրման։ Հայրենասիրական ցույցերը ընդդեմ առանց ներկայացուցչության հարկերի բերեցին Զինանշանի ակտ և վերաճեցին պռովությունների, որն իր գագաթնակետին հասավ 1773 թվականին Ազատության որդիների կողմից թեյով բեռնված նավի խորտակումը Բոստոնի նավահանգստում։ Ի պատասխան Բրիտանիան փակեց Բոստոնի նավահանգիստը և իրականացրեց մի շարք պատժիչ գործողություններ ընդդեմ Մասաչուսեթսի գաղութի։ Մասաչուսեթսի գաղութարարները ի պատասխան հիմնեցին ստվերային կառավարություն, որը պետք է պայքարել թագավորի դեմ։ Տասներկու գաղութներ կազմեցին Կոնտինենտային Կոնգրես, որը պետք է կորդինացներ նրանց գործողությունները` հիմնադրելով կոմիտեներ և ժողովներ, որոնք արդյունավետորեն բաշխում էին իշխանությունը։
Բրիտանացիները փորձեցին զինաթափել Մասաչուսեթսի միլիցիային 1775 թվականի ապրիլին Կոնկորդում, որը վերաճեց բախման։ Միլիցիայի ուժերը այնուհետև վերանվաճեցին Բոստոնը` ստիպելով բրիտանացիներին տարհանվել 1776 թվականի մարտին և Կոնգրեսը նշանակեց Ջորջ Վաշինգտոնին Կոնտինենտալ բանակի հրամանատար։ Միևնույն ժամանակ ամերիկացիները փորձեցին նվաճել Քվեբեկը և ուժեղացնել ապստաբություն ընդդեմ բրիտանացիների, սակայն անհաջողության մատնվեցին։ 1776 թվականի հուլիսի 2-ին Կոնտինենտային Կոնգրեսը քվեարկեց անկախության օգտին և թողարկեց հռչակագիրը հուլիսի 4-ին։ Վիլյամ Հաուն սկսեց բրիտանական հակահարձակումը` նվաճելով Նյու Յորքը։ Այնուամենայնիվ Տրոնտոնի և Պրինցետոնի ճակատամարտերը վերակագնեցին ուժերի հավասարակշռությունը։ 1777 թվականին բրիտանացիները իրականացրեցին Սարատոգայի արշավանքը Ջոն Բերգոյնի ղեկավարությամբ` նպատակ ունենալով մեկուսացնել Նոր Անգլիայի գաղութները։ Չնայած այս արշավանքին կողմնակից լինելուն, Հաուն թողեց իր բանակը, որպեսզի պաշտպանի Ֆիլադելֆիան և Բերգոյնը պարտություն կրեց Սարատոգայում 1777 թվականի հոկտեմբերին։
Բերգոյնի պարտությունը ունեցավ որոշ հետևանքներ. Ֆրանսիան պաշտոնապես դաշնակցություն կնքեց ամերիկացիների հետ և միացավ պատերազմին 1778 թվականին և Իսպանիան միացավ պատերազմին հաջորդ տարի, որպես Ֆրանսիայի դաշնակից, սակայն ոչ ԱՄՆ դաշնակից։ 1780 թվականին Մայսուրի թագավորությունը հարձակվեց Բրիտանական Հնդկաստանի վրա և Մեծ Բրիտանիայի և Նիդերլանդների տարաձայնությունները վերաճեցին բաց պատերազմի։


== Ծանոթագրություններ ==
Մալի Սեդյակ

Մալի Սեդյակ (ռուս.՝ Малый Седяк, բաշկիրերեն՝ Бәләкәй Сиҙәк), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 556 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղազի (Կարաքիլիսայի գավառ)

Ղազի, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Շառիան գետի ձախ ափին։


== Բնակչություն ==
XX դարի սկզբին ուներ 25 տուն քուրդ բնակիչ։


== Պատմամշակութային կառույցներ ==
Ղազին ուներ հին ավերակ հայկական եկեղեցի և խաչքարերով գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լեհաստանի Հանրապետության Սեյմ

Լեհաստանի Հանրապետության Սեյմ (լեհ.՝ Sejm Rzeczypospolitej Polskiej), Լեհաստանի ազգային ասամբլեայի ստորին պալատ, ներկայացնում է օրենսդիր իշխանությունը։ Ժամանակակից Սեյմը ստեղծվել է 1989 թվականին՝ Լեհաստանում կոմունիստական ռեժիմի անկումից հետո։ 


== Սեյմի մարմինները ==
Սեյմի մարշալ ((անգլերեն)) (Marszałek Sejmu), վարում է նիստերը
Սեյմի փոխմարշալ ((անգլերեն)) (Wicemarszałek Sejmu)
Սեյմի նախագահություն (Prezydium Sejmu), կազմված է մարշալից և փոխմարշալներից
Սեյմի ավագների խորհուրդը (Konwent Seniorów), կազմված է մարշալից և փոխմարշալներից և կուսակցությունների ներկայացուցիչներից
Սեյմի հանձնաժողովներ (Komisje sejmowe), կազմված է նախագահից  (przewodniczący), նախագահի տեղեկալներից (zastępca przewodniczącego) ( կազմում են մի քանի հանձնաժողովների նախագահություն(Prezydium Komisji))և անդամներ;
Սեյմի գրասենյակ  (Kancelaria Sejmu), օրգան որը կարգավորում է Սեյմի գործունեությունը, գլխավորում է գրասենյակի ղեկավարը (szef Kancelarii), ով ունի տեղակալներ  (zastępca szefa Kancelarii), որի կազմի մեջ մտնում է նաև մարշալական անվտանգությունը (Straż Marszałkowska), Սեյմի կառույցի անվտանգության համակարգը։
Պատգամավորական ակումբներ (klub poselski)
Պատգամավորական կոլո  (koło poselskie)


== Ներկայումս ==
Սեյմը իրենից ներկայացնում է լեհական պառլամենտի ստորին պալատը, վերին պալատը Սենատն է։ Կազմված է 460 պատգամավորից, որոնք ընտրվում են 4 տարի ժամկետով համապետական, հավասար, ուղղակի  և համամասնական, փակ  քվեարկության արդյունքում։ Մինչև 1989 թվականը սեյմ է կոչվել պետության միապալատ պառլամենտը։  


=== Սեյմի կազմը ընտրությունների արդյունքում ===


== Ծանոթագրություններ ==


== Արտաքին հղումներ ==
Sejm Rzeczypospolitej Polskiej
Էլվիս (ֆիլմ, 2021)

«Էլվիս» (անգլ.՝ Elvis), սպասվելիք կենսագրական ֆիլմ Էլվիս Փրեսլիի մասին, որի համահեղինակը և ռեժիսորը Բազ Լուրմանն է։ Գլխավոր դերերում հանդես են եկել Օսթին Բաթլերը և Թոմ Հենքսը։
Ֆիլմը տեղայնացող Warner Bros. Pictures ընկերությունը նախատեսում է թողարկել այն 2021 թվականի նոյեմբերի 5-ին։


== Սյուժե ==
Ռոքնռոլի լեգենդ Էլվիս Փրեսլիի կյանքի և կարիերայի ժամանակագրություն։


== Դերասանական կազմ ==
Օսթին Բաթլեր՝ Էլվիս Փրեսլի
Թոմ Հենքս՝ Թոմ Փարքեր
Օլիվիա ԴեՋոնգ՝ Փրիսցիլա Փրեսլի
Մեգի Ջիլենհոլ՝ Գլեդիս Փրեսլի
Ռուֆուս Սյուել՝ Վերնոն Փրեսլի
Յոլա՝ Ռոզետա Թարփ


== Արտադրություն ==
Նախագծի մասին առաջին անգամ հայտարարվել էր 2014 թվականի ապրիլին, երբ Բազ Լուրմանը բանակցությունների մեջ է մտել ֆիլմը նկարահանելու, իսկ Քելի Մարքելը՝ սցենարը գրելու համար։ Մինչև 2019 թվական ֆիլմի մասին հայտարարություններ չեն հնչել։ Սակայն 2019 թվականի մարտին հայտարարվել է, որ Թոմ Հենքսն ընդգրկվել է դերասանական կազմում Թոմ Փարքերի դերը կատարելու համար։ Լուրմանը դարձել է ֆիլմի ռեժիսորը, ինչպես նաև փոխարինել է Մարքելին՝ Քրեյգ Փիրսի և Սեմ Բրոմելի հետ միասին դառնալով սցենարի համահեղինակ։ Հուլիսին Փրեսլիի դերը կատարելու համար նախատեվում էին այնպիսի դերասաններ, ինչպիսիք են Էնսել Էլգորթը, Մայլզ Թելերը, Օսթին Բաթլերը, Աարոն Թեյլոր-Ջոնսոնը և Հարի Սթայլզը։ Արդյունքում՝ որպես Էլվիսի դերակատար ընտրվել է Բաթլերը։ Նույն տարվա հոկտեմբերին Օլիվիա ԴեՋոնգն ընդգրկվել է դերասանական կազմում՝ Փրիսցիլա Փրեսլիի դերը կատարելու համար։ 2020 թվականի փետրվարին Մեգի Ջիլենհոլը և Ռուֆուս Սյուելը միացել են ֆիլմի անձնակազմին՝ որպես Գլեդիս և Վերնոն Փրեսլիների դերակատարներ, իսկ Յոլան՝ քույր Ռոզետա Թարփի։


=== Նկարահանումներ ===
Ֆիլմի նկարահանումները սկսվել են Ավստրալիայում 2020 թվականի հունվարի 28-ին։ 2020 թվականի մարտի 12-ին դրանք սառեցվել են, քանի որ Հենքսը և նրա կինը՝ Ռիտա Ուիլսոնը, COVID-19 թեստավորման արդյունքում դրական պատասխան են ստացել։


== Թողարկում ==
Ֆիլմը նախատեսվում է թողարկել 2021 թվականի նոյեմբերի 5-ին։ Ի սկզբանե այն նախատեսվում էր թողարկել 2021 թվականի հոկտեմբերի 1-ին, սակայն պրեմիերան հետաձգվել է COVID-19 համավարակի պատճառով։


== Ծանոթագրություններ ==


== Արտաքին հղումներ ==
«Էլվիս (ֆիլմ, 2021)»(անգլ.) ֆիլմը Internet Movie Database կայքում
Cornflake Girl

«Cornflake Girl», ամերիկացի երգչուհի Թորի Ամոսի սինգլը «Under the Pink» ալբոմից։ Երգի համար նկարահանվել է երկու երաժշտական տեսահոլովակ, քանի որ բնօրինակը չափազանց տարօրինակ է համարվել ամերիկյան հանդիսատեսի համար։
UK Singles Chart-ում երգը հասել է 4-րդ հորիզոնական և դարձել Ամոսի այն ժամանակվա ամենահաջողված հիթը։ Ավստրալիայում երգը հասել է 19-րդ հորիզոնական և գրավել 35-րդ տեղը Triple J ռադիոկայանի «1994 թվականի ամենաթեժ հիթերը» հարցմամբ, ինչը նրան թույլ է տվել ընդգրկվել այս ռադիոյի «Ամենաթեժ 100-յակ» հավաքածուում։


== Երգի թեման ==
Երգի ոգեշնչման աղբյուր է եղել Էլիս Ուոկերի «Ունենալով գաղտնի ուրախություն» վեպը, որը երիտասարդ աֆրիկացի աղջկա մասին, որն անցնում է կանանց թլպատման ծիսակատարությունը։ Էլիսը վրդովված էր այս ծեսից, որ մայրը կարող էր իր դստերը ենթարկել նման դաժան արարքի, իսկ երգը ծագել է որպես կանանց միջև դավաճանության գաղափարի ուսումնասիրությունից։ Երգում հայտնվում են կանանց երկու կատեգորիաներ՝ սիրունիկ աղջիկներ, որոնք «բազմամշակութային» և անկանխակալ են, և «եգիպտացորեն աղջիկներ», որոնք ունեն «նեղ մտահորիզոն» և լի են նախապաշարմունքներով։


== Երաժշտական տեսահոլովակ ==
«Cornflake Girl»-ի համար նկարահանվել է երկու երաժշտական տեսահոլովակ։ Բրիտանական տարբերակը ստեղծել է Big TV ստեղծագործական դուետը, ռեժիսորներ՝ Էնդի Դելենին և Մոնտի Ուայթբլում։ Էյմոսի խոսքով՝ այդ տարբերակը «Օզ երկրից հրաշագործ» հեքիաթի հիման վրա է, բացառությամբ այն բանի, որ կախարդական երկրի փոխարեն Դորոթին դժոխք է ընկնում։ Atlantic Records-ի ղեկավարները տեսահոլովակի այս տարբերակը «մի փոքր տարօրինակ» են համարել ամերիկյան հանդիսատեսի համար, ուստի նրանք որոշել են պատրաստել տեսահոլովակի երկրորդ տարբերակը, որի ռեժիսոր է եղել հենց ինքը` Էյմոս-ը, Նենսի Բենետի հետ։


== Երգերի ցուցակ ==


=== CD (ԱՄՆ) ===
«Cornflake Girl» (խմբագրված տարբերակ) — 3:54
«Sister Janet» — 4:00
«Daisy Dead Petals» — 3:03
«Honey» — 3:47


=== CD (Միացյալ Թագավորություն, Ավստրալիա, Գերմանիա) (այլ շապիկով) ===
«Cornflake Girl» — 5:05 (սխալով, հանդես է գալիս որպես «խմբագրված տարբերակ»)
«Sister Janet» — 4:00
«All The Girls Hate Her» — 2:23
«Over It» — 2:11


== Ծանոթագրություններ ==
Գերմանական մաստիֆ

Գերմանական մաստիֆ կամ փագ (գերմ.՝ Deutch Mops), մաստիֆը կամ փագը կնճռոտ փոքր մռութով և գանգրահեր պոչով շան ցեղատեսակ է։ Ցեղատեսակը ունի բարձրորակ, շատ հաճախ դեղնադարչնագույն գունավորումով փայլուն մորթի և փոքրիկ լավ զարգացած մկաններով քառակուսի մարմին։
Փագերը Եվրոպա են բերվել Չինաստանից 19-րդ դարում և տարածում գտել Արևմտյան Եվրոպայում Նիդերլանդների Նարնջագույն Նասաուների Տան և Ստյուարտների Տան կողմից։ 19-րդ դարում Միացյալ Թագավորություններում Վիկտորիա թագուհին մեծ սեր ուներ փագերի նկատմամբ, որը թագավորական ընտանիքի մյուս անդամներին նույնպես փոխանցվեց։
Փագերը հայտնի են իրենց բարությամբ և հանգստությամբ ընկերակցող շներ։
Դեռևս 21-րդ դարում այս ցեղատեսակը հայտնի է իր աստղային հայտնի տերերով։


== Ֆիզիկական բնութագիր ==
Մինչ փագերը 18-րդ դարում պատկերվել են երկար մարմնով, ժամանակակից փագերը ունեն քառակուսի մարմին, խորը կրծքավանդակ և լավ զարգացած մկաններ։ Նրանց հարթ և փայլուն մորթիներ, որոնք կարող են լինել՝ շագանակագույն, մարմնագույն կամ սև։
Փագերը ունեն 2 տարբեր ականջների ձև՝ «Վարդ» և «կոճակ»։ «Վարդ» ականջները «կոճակ» ականջներից փոքր են և ականջի դիմացի հատվածը ծալվում է դեպի գլխի մի կողմ։
Փագերի ոտքերը շատ ուժեղ, ուղիղ ոտքեր են։ Նրանց կոճերը ուժեղ են, իսկ թաթերը փոքր, նրանց մատիկները իրարից հեռու են և եղունգները սև։
Փագերը ագրեսիվ չեն և հարմար են երեխաներով ընտանիքների համար։ Կախված իրենց տիրոջ տրամադրությունից փագերը կարող են լինել հանգիստ և բարի կամ շատ ակտիվ և կենսուրախ։ Փագերը շատ նուրբ են և զգում են, երբ իրենց տերը վատ տրամադրություն ունի և ամեն ինչ անում են իրեն օգնելու համար։ Շնիկները մի փոքր ալարկոտ են և շատ ժամանակ են ծախսում քնելով։ Նրանց շատ ժամանակ անվանում են  ստվերներ, քանի որ նրանք հետևում են իրենց տիրոջը ամենուրեք։


== Ծանոթագրություններ ==
Չերնոգլազովսկի գյուղական խորհուրդ (Պոլտավսկի շրջան)

Չերնոգլազովսկի գյուղական խորհուրդ  (ուկրաիներեն՝ Чорноглазівська сільська рада), Ուկրաինայի Պոլտավայի մարզի Պոլտավայի շրջան ում։
2001 թվականի տվյալներով Չերնոգլազովսկի գյուղական խորհրդում բնակվում էր 733 մարդ։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գարունը Օդերում

«Գարունը Օդերում» (ռուս.՝ «Весна на Одере»), խորհրդային գեղարվեստական ֆիլմ, որը նկարահանել է ռեժիսոր Լեոն Սահակովը 1967 թվականին Էմանուել Կազակևիչի համանուն վեպի մոտիվներով։


== Սյուժե ==
Ֆիլմի գործողությունները տեղի են ունենում Գերմանիայում Հայրենական մեծ պատերազմի վերջին ամիսներին։ Մայոր Լյուբենցովը հանդիպում է զինվորական բժիշկ Տանյա Կոլցովային, որի հետ նախկինում՝ 1941 թվականին, նրանք միասին դուրս են եկել շրջափակումից։ Դրանից հետո նրանց ճանապարհները բաժանվել են։ Եվ 1945 թվականի ապրիլին՝ Օդերի մարտանցման ժամանակ, նրանք կրկին միասին են։... 
Ֆիլմը նկարահանվել է Կալինինգրադի շրջանում (նախկին Արևելյան Պրուսիայի մի մասը (Ostpreußen), Օտրադնոե գյուղում (Karmitten):


== Դերերում ==
Անատոլի Կուզնեցով – մայոր Սերգեյ Լուբենցով
Անատոլի Գրաչով – Չոխով
Լուդմիլա Չուրսինա – Տանյա Կոլցովա
Գեորգի Ժժենով – Պետրովիչ
Յուրի Սոլոմին – կապիտան Ալեքսանդր Մեշչերսկի
Պյոտր Շչերբակով – գեներալ Սիզոկրիլով
Վլադիսլավ Ստրժելչիկ – գնդապետ Սեմյոն Կրասիկով
Ալեքսանդր Սմիրնով – շտաբի գեներալ
Վիկտոր Օտիսկո – Սլիվենկո
Նիկիտա Աստախով
Վալենտինա Վլադիմիրովա – բուժքույր
Լարիսա Վիկկել – բուժքույր
Դմիտրի Մասանով – մարշալ Ժուկով
Գենադի Յուդին – Սերեդա
Հենրիկաս Կուրաուսկաս – Պլոտնիկով
Իրակլի Խիզանիշվիլի, Վլադիմիր Պրոտասենկո, Վիկտոր Կոմիսարով – Չոխովի վաշտի մարտիկներ
Լեոնիդ Կանևսկի – հետախույզ Հովհաննիսյան
Գենադի Բոյցով, Վալերի Վինոգրադով, Անատոլի Կուչերենկո, Յուրի Սոսնին – հետախույզներ
Նիկոլայ Պոգոդին – Եգոր, ավտովարորդ
Վսեվոլոդ Կուզնեցով – Մարտին Բորման
Լեոնաս Ցյունիս – Գեբելս
Պաուլ Բերնդտ – Արթուր Աքսման
Վյաչեսլավ Գոստինսկի – Ֆեգելյայն
Բրունո Օյա – Գյունշե
Մարտին Հելլբերգ – դիվիզիայի հրամանատար
Իվան Եկանտերինիչև – զինվոր (լուսագրերում նշված չէ)


== Նկարահանող խումբ ==
Սցենարի հեղինակ՝ Նիկոլայ Ֆիգուրովսկի, Լեոն Սահակով
Ռեժիսոր՝ Լեոն Սահակով, Վ. Դոստալ
Օպերատոր՝ Վալերի Վլադիմիրով, Վ. Ֆրիդկին
Կոմպոզիտոր՝ Էդուարդ Կոլմանովսկի
Նկարիչ՝ Պյոտր Պաշկևիչ
Ձայնը՝ Առնոլդ Շարգորոդսկի
Դիրիժոր՝ Յուրի Սիլանտև
Երգերի տեքստի հեղինակ՝ Կոնստանտին Վանշենկին
Խմբագիր՝ Ա. Պուդալով
Նկարիչ-գրիմարարներ՝ Վ. Ֆետիսով, Վ. Ժելմանով
Կոստյումների նկարիչ՝ Վ. Կիսիլյովա
Մոնտաժող՝ Ռ. Նովիկովա
Համակցված նկարահանումներ՝․
Օպերատոր՝ Գրիգորի Այզենբերգ
Նկարիչներ՝ Յուրի Չեքմարյով, Էդուարդ Մալիկով
Խորհրդատուներ՝ գեներալ-գնդապետ Ս. Շտեմենկո, Հ. Բրաուն
Տնօրեններ՝ Ն. Իվանով, Վ. Ֆրիդման


== Տեխնիկական տվյալներ ==
Լայն էկրան
Սև-սպիտակ
2799 մետր
102 րոպե


== Ծանոթագրություններ ==


== Արտաքին հղումներ ==
Обзор Ֆիլմի մասին vObzor.com կայքում
Ֆիլմը Archived 2019-01-06 at the Wayback Machine. «Մոսֆիլմի» օնլայն կինոթատրոնում
Երաժշտության ներբեռնում

Երաժշտության ներբեռնում (հաճախ նաև Թվային ներբեռնում, անգլ.՝ Digital download), համացանցից դեպի համակարգիչ երաժշտության ներբեռնումն է։ Համաձայն Nielsen Company ընկերության տվյալների՝ 2012 թվականին երաժշտության օնլայն ներբեռնումը կազմել է Միացյալ Նահանգների երաժշտական վաճառքի 55.9%-ը։ Երաժշտության օնլայն վաճառքի ամենահայտնի կայքերն են՝ iTunes Store, Amazon MP3, fairsharemusic, eMusic, Google Play, CD Universe, Nokia Music Store, TuneTribe և Xbox Music։


== Ծանոթագրություններ ==
Սրեդնայա (Խվոյկայի վտակ)

Անվան այլ կիրառումների համար տե՛ս՝ Սրեդնայա (այլ կիրառումներ)Սրեդնայա  (ռուս.՝ Середняя ), գետ Ռուսաստանում, հոսում է Դարովսկի շրջանում, Կիրովի մարզում։ Գետաբերանը տեղակայված է Խվոյկա գետի ձախ ափին՝ 11 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100035508
Հիդրոլոգիական ուսումնասիրությունների կոդը - 111103550
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազգային դրոշների ժամանակագրություն

Այս էջում ներկայացված են այն պետությունների ազգային դրոշները, որոնք 18-րդ դարից ի վեր գոնե մեկ անգամ փոփոխություն են կրել։


== Ասիա ==


== Աֆրիկա ==


== Եվրոպա ==


== Օվկիանիա ==


== Հյուսիսային Ամերիկա ==


== Հարավային Ամերիկա ==


== Միջաշխարհամասային ==
Կիսինդի

Անվան այլ կիրառումների համար տե՛ս՝ Կիսինդի (այլ կիրառումներ)Կիսինդի (ռուս.՝ Кысынды, բաշկիրերեն՝ Ҡыҫынды), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 394 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալա Մոնֆերատո

Սալա Մոնֆերատո  (իտալերեն՝ Sala Monferrato), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 446 մարդ (2008)։ Բնակչության խտությունը՝ 58 մարդ/կմ²։ Տարածքը կազմում է 8 կմ²։ Փոստային ինդեքս՝ 15030։ Հեռախոսային կոդ՝ 0142։
Սալա Մոնֆերատոն սահմանակից է Սելլա Մոնտե, Սերեսետո, Օտտիգլիո, Օցանո Մոնֆերատո և Տրևիլ համայնքներին։
Կոմունայի հովանավորն է սուրբ առաքյալ Հակոբոս Զեբեդյանը։ Տոնը նշվում է հուլիսի 25-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կրասնոյե Զնամյա (Վեսյոլիի շրջան)

Անվան այլ կիրառումների համար տե՛ս՝ Կրասնոյե Զնամյա (այլ կիրառումներ)Կրասնոյե Զնամյա (ռուս.՝ Красное Знамя), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Պոզդնեևսկի գյուղական համայնքի կազմի մեջ։
Նովոմիխայլովկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ուկրաիներեն՝ Новомихайлівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1870 թվականին։
2001 թվականի տվյալներով Նովոմիխայլովկա գյուղում բնակվում էր 177 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 421,43 մարդ/կմ²։
Նովոմիխայլովկա գյուղը գտնվում է Օրել գետից 6 կմ հեռավորության վրա։ 2,5 կմ հեռավորության վրա են գտնվում Նիկոլաևկա և Շևչենկովո գյուղերը։ 1997 թվականին գյուղին միացվել է Արկադիևկա գյուղը։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նազարեթ Նազարյան

Նազարեթ Հայկազի Նազարյան (հունվարի 7, 1957(1957-01-07), Հովիտ, Ախուրյանի շրջան, Հայկական ԽՍՀ, ԽՍՀՄ), ճարտարագետ-մաթեմատիկոս։ Ֆիզմաթ գիտությունների դոկտոր (1996), պրոֆեսոր (2003)։


== Կենսագրություն ==
1957 թվականին ավարտել է Երևանի պոլիտեխնիկական ինստիտուտը։ 1979-1982 թվականներին, 1987-1994 թվականներին աշխատել է ԵՊԻ-ում։ 1994 թվականից ՌԴ բնական ԳԱ Էկոտեղեկագիտական հիմնախնդիրների ինստիտուտի (Մոսկվա) փոխտնօրենն է, 2003 թվականից՝ Գիտության, կրթության և հասարակության զարգացման համաշխարհային համալսարանի սենատոր։


== Գործունեություն ==
Զարգացրել է բարդ համակարգերի էկոտեղեկագիտական տեսությունը և դրա հիման վրա առաջարկել երկրաֆիզիկական մոնիտորինգի համակարգերի կառուցման խնդիրների լուծման նոր մոտեցում՝ շրջակա միջավայրի ցանկացած ենթահամակարգ դիտարկելով որպես բնության տարր։ Առաջարկել է հեռավոր ռադիոչափական չափումների տվյալների վերականգման դիֆերենցիալ ապրոքսիմացիայի ալգորիթմը։


== Ծանոթագրություններ ==